CELEX: 62010TN0478
Language: fi
Date: 2010-10-04 00:00:00
Title: Asia T-478/10: Kanne 4.10.2010 — Départment du Gers v. komissio

18.12.2010   
            
            
               FI
            
            
               Euroopan unionin virallinen lehti
            
            
               C 346/49
            
         Kanne 4.10.2010 — Départment du Gers v. komissio
   (Asia T-478/10)
   ()
   2010/C 346/95
   Oikeudenkäyntikieli: ranska
   
      Asianosaiset
   
   
      Kantaja: Départment du Gers (Auch, Ranska) (edustajat: asianajaja S. Mabile ja asianajaja J.-P. Mignard)
   
      Vastaaja: Euroopan komissio
   
      Vaatimukset
   
   
               —
            
            
               On kumottava 28.7.2010 tehty Euroopan komission päätös 2010/419/EU, jolla myönnettiin lupa muuntogeenisestä maissista Bt11 (SYN-BTØ11-1) koostuvien, sitä sisältävien tai siitä valmistettujen tuotteiden markkinoille saattamiseen Euroopan parlamentin ja komission asetuksen (EY) N:o 1829/2003 mukaisesti
            
         
               —
            
            
               komissio on velvoitettava korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kantaja, joka on Ranskassa sijaitseva kunta, jossa harjoitetaan paljon maanviljelyä ja jossa on pinta-alaltaan suuria maissiviljelmiä, vaatii sen komission päätöksen 2010/419/EU kumoamista, jolla myönnettiin lupa muuntogeenistä maissia sisältävien tai siitä valmistettujen tuotteiden markkinoille saattamiseen.
   Kantaja vetoaa kanteensa tueksi kahteen kanneperusteeseen, jotka perustuvat seuraavassa esitettyyn.
   
               —
            
            
               lainvastaisuusväite, joka koskee muuntogeenisistä elintarvikkeista ja rehuista 22.9.2003 annettua Euroopan parlamentin ja neuvoston asetusta (EY) N:o 1829/2003 (1), jonka nojalla riidanalainen päätös on tehty, sillä:
               
                           —
                        
                        
                           asetus N:o 1829/2003 loukkaa toimielinten välistä tasapainoa koskevaa periaatetta sikäli kuin i) Euroopan parlamentilla ei kantajan mukaan ole valtaa markkinoille saattamista koskevan luvan myöntämismenettelyssä, kun taas komissiolla on samassa menettelyssä liikaa valtaa, ja ii) sikäli kuin jäsenvaltioille ei myönnetä harkintavaltaa
                        
                     
                           —
                        
                        
                           asetuksella N:o 1829/2003 loukataan varovaisuusperiaatetta, koska siinä ei oteta riittävällä tavalla huomioon vaaraa, jonka muuntogeeniset elintarvikkeet ja rehut kantajan mukaan ihmisten terveydelle, ympäristölle, maanviljelylle ja eläintaloudelle aiheuttavat
                        
                     
                           —
                        
                        
                           asetuksella N:o 1829/2003 loukataan kuluttajien oikeuksia yhtäältä siksi, että siinä ei säädetä lainkaan keinoja, joilla kuluttajat saisivat tietoja siitä, että niiden elintarvikkeina käyttämät eläimet on ravittu muuntogeenisillä organismeilla, ja toisaalta siksi, että sellaisten tuotteiden osalta, jotka sisältävät muuntogeenisiä organismeja mutta ainoastaan vähemmän kuin 0,9 prosenttia, kyseinen asetus mahdollistaa aineellisesti virheellisen tiedon, jonka mukaan tuote ei sisällä muuntogeenisiä organismeja
                        
                     
         
               —
            
            
               riidanalaisen päätöksen lainvastaisuus seuraavilla perusteilla:
               
                           —
                        
                        
                           perusteluvelvollisuuden laiminlyöminen ja siten olennaisen muotomääräyksen rikkominen, koska komission päätöksessä ainoastaan viitataan Euroopan elintarviketurvallisuusviranomaisen (jäljempänä EFSA) lausuntoon
                        
                     
                           —
                        
                        
                           perusteeton toimivallan puuttumiseen vetoaminen ja siten menettelyn väärinkäyttö, koska komissio pidättäytyi käyttämästä sille kuuluvaa harkintavaltaa
                        
                     
                           —
                        
                        
                           varovaisuusperiaatteen loukkaaminen, koska EFSA:n käyttämät arviointimenetelmät olivat epätäydellisiä ja Bt11-maissia koskeva arviointi liian epävarmaa
                        
                     
                           —
                        
                        
                           kuluttajien oikeuksien loukkaaminen, koska eläinten ravitsemista Bt11-maisilla ei ole mainittu tuotemerkinöillä ja koska Bt11-maissia vähemmän kuin 0,9 prosenttia sisältävien tuotteiden osalta avoimuus ei toteudu.
                        
                     
         
      (1)  EUVL L 268, s. 1.